Hvis du har ventetid i det offentlige | Aleris-Hamlet
Hvis der er ventetid i det offentlige
Benyt det udvidede frie sygehusvalg, hvis du skal vente mere end 1 måned på udredning, vente mere end 1 måned på behandling eller hvis du får ændret din operationsdato.
Hvis det offentlige sygehus har en lang ventetid til undersøgelse eller behandling i forhold til de gældende regler for ventetid, har du i mange tilfælde ret til at blive henvist til et privathospital, som har indgået aftale med det offentlige sygehus. Dette gælder også i det tilfælde, hvor der er ventetid på mere end en måned på det pågældende privathospital.
Du skal være opmærksom på at offentlige hospitaler ikke har pligt at oplyse om ventetiden. I så fald må du kontakte hospitalet eller patientvejlederen.
Hvornår kan du blive henvist?
Hvis du er blevet henvist til et offentligt sygehus, kan du blive henvist til Aleris Hospitaler, hvis
Du skal vente mere end 1 måned på udredning
Du skal vente mere end 1 måned på behandling
Du får ændret din operationsdato
Det er dog en betingelse, at vi har indgået aftale med Regionen om den behandling, du eventuelt skal have.
Sådan gør du som offentlig patient
Hvis du vil benytte dig af din rettighed, skal du gøre følgende:
Henvend dig til patientkontoret i din region
Her skal du bede om at blive henvist til Aleris Hospitaler
Herefter vil vi kontakte dig med henblik på undersøgelse og eventuel behandling
Når du først er viderehenvist til Aleris Hospitaler kan du opleve, at vi undervejs skal søge det offentlige system om betalingsgodkendelse, hvis det viser sig, at du har brug for flere eller andre undersøgelser, end du oprindeligt var henvist til. Derfor må du i visse tilfælde vente på godkendelse, inden dit forløb kan fortsætte.
Sæt dig ind i reglerne og gør ventetiden kortere
For at gøre dig eller din pårørendes ventetid så kort som muligt, er det en god idé, at du sætter dig grundigt ind i de gældende regler, som du finder i Ministeriet for Sundhed og Forebyggelses pjece. På sygehusvalg.dk kan du også finde en liste over hvilke lidelser, du kan blive behandler for under Det Udvidede Frie Sygehusvalg, og hvilke privathospitaler der har aftale med Danske Regioner om at udføre behandlingen.
Læs mere om reglerne for henvisning her
Hvis du er i tvivl om dine rettigheder, kan du kontakte patientvejlederne i din bopælsregion.
Hvis du har spørgsmål i ventetiden fra du er henvist fra et offentligt hospital og til du møder til forundersøgelse på Aleris, er du velkommen til kontakte os